বাংলা ও বাঙালির কাছে তিনি সব সময়ে বাঙালি নায়িকা। পদবি বালান না হয়ে বাগচি-ই হতে পারত, স্রেফ মিসক্যালকুলেশন হয়ে গিয়েছে! 
আসলে বাংলাটা এতটাই ভাল বলেন তিনি। বিদ্যার জন্মদিনটা তাই অনেক বাঙালির মনে থেকে যায়। বিদ্যাই একমাত্র বলিউড নায়িকা যিনি বছরের এক্কেবারে প্রথম দিনে সবার কাছ থেকে শুভেচ্ছা আদায় করে নেন। পয়লা জানুয়ারি যে তাঁর জন্মদিন।
আজ তিনি ফেসবুক পেজে বার্তা রেখেছেন সবার উদ্দেশ্যে। ‘‘২০১৮ সালে সবাই যেন যে যার নিজের মতো করে বেঁচে থাকতে পারে। সবাই যেন শান্তিতে থাকে। শান্তি রাখাটাই সবচেয়ে জরুরি। জীবন নিজের মতোই পথ খুঁজে নেয়। ভালভাবে বেঁচে থাকার মানে একে অন্যকে স্পেস দেওয়া। আর কিছু প্রয়োজন নেই।’’
রিজলিউশন নয়, আশায় বুক বাঁধছেন বিদ্যা। আজ তাঁর জন্মদিনে এবেলা ডট ইন-এর তরফ থেকে রইল শুভেচ্ছা।